**Diákönkormányzat – év végi beszámoló**

**2018-2019-es tanév**

**Napirendi pontok:**

- köszöntés

- éves programok: mely céljainkat sikerült megvalósítani; a jövő tervei

- ötletek,

- értékelés

- zárás

**A 2018/2019-es tanév legfontosabb célkitűzései a következők voltak:**

- az egészséges életmódra nevelés, a környezeti nevelés támogatása

- karitatív feladatok vállalása, folytatása

- az iskola régi és új hagyományainak ápolása; szervezés, lebonyolítás

- tanítási órákon kívüli programok szervezése, lebonyolítása

- rendezvényeken való aktív segítség, támogatás

- támogatni a tanórai tevékenységeket, mint pl. a kompetencia fejlesztése, tolerancia, környezettudatos gondolkodás terjesztése, témahetek, stb.

- osztályok közötti versenyek szervezése, lebonyolítása, értékelése

- a gyermekek motiválása a szabadidő hasznos eltöltésére, a tanulásra

- Ökoiskola támogatás, Zöld Dök

- szülők aktív bevonása az iskola életébe, kapcsolatjavítás, stb.

**Megvalósított programok:**

- „Te szedd akció”, aktív részvétel, koordinálás

- papírgyűjtés , szelektív hulladékgyűjtés (PET palack, használt elem) – egész tanévben

- dekorációs versenyek, osztályok közötti verseny

- Zenei Világnap támogatása

- Állatok Világnapja támogatása

- játszóházak támogatása

- megemlékezések támogatása, pl. okt. 6.., okt. 23., Magyar Kult. Napja, stb.

- Halloween

- Martinstag

- Lázár Hét, Lázár Nap (zárónap)

- iskolagyűlések, értékelések

- Luca-nap

- iskolai karácsony, ovis karácsony

- karitatív tevékenységben való aktív részvétel: Újpesti Cseriti munkájának segítése, gyűjtés szervezése, lebonyolítása, kupakgyűjtés, stb.

- Valentin-nap

- Víz Világnapja

- Föld Napja – akadályverseny

- iskolai és kerületi versenyek támogatása

- sportnap, egészségnap

- témahetek támogatása, segítség a szervezésben, lebonyolításban (digitális témahét, pénzhét, iskolai témahét: fenntarthatóság és környezettudatosság, egészséges életmód, egészséges életre neveléstémahét)

- Ökoiskola

**Értékelés:**

Iskolánkban, bár idén is élénk „Dök-élet” folyt, és sok programot szerveztünk, támogattunk, a diákok gyakran alulmotiváltak voltak. Elméletben sok ötlettel rendelkeztek, de a kivitelezésben kevésbé segítettek. A Halloween-nek nagy sikere volt, a 8. osztályos diákok sokat segítettek. A Martinstag szintén népszerű volt, szintén 8. osztályos diákok segítettek a kicsiknek. Ritkán tartották be pontosan a kijelölt határidőket, társaikat is nehezebben motiválták. Idén megint nem sikerült az iskolarádió működtetése, s bár jelentkező volt a feladatra, az ritkán készült el időben. A hirtelen fellángolást a gyorsan elhamvadó munkakedv jellemezte. Ezért idén ismét csak néhány alkalommal volt hallható az iskolarádió.

A dekorációs versenyek értékelése is hetekig elmaradt, ha nem lett nekik külön, többször is szólva, ebbe beleértve a Zöld Dök diáktagjait is.

Sikeresen elindult a Lázár Blog, amelyben több évfolyam tanulója is aktívan részt vállalt, ill. egy szülő nagyon sokat segített, folyamatosan újabb és újabb ötletekkel támogatta a blog indulását, karbantartását, megalkotását. Köszönet Szögi András szülőnek.

Aktívan segítettünk az iskolazöldítésben, a Föld Napi programok szervezésében, lebonyolításában, értékelésében is.Bár néhány dologgal kapcsolatban kissé nehézkes volt a munka, ennek ellenére sok programot sikerült megvalósítani.

**Jövő évi terveink, ötletek:**

- továbbra is támogatni a belső kezdeményezéseket

- támogatni, segíteni az iskolai rendezvényeket, versenyeket, nevelési és oktatási célokat

- újraindítani az iskolarádiót

- újabb pályázatokon való aktív részvétel, az Ökoiskolai pályázat újra benyújtásának előkészítése

- diákok aktivizálása, motiválása (diákélet, rendezvények, stb.)

- a jól működő programok továbbvitele, megtartása

- kreatív gondolkodás erősítése

- aktivitás, nagyobb szerepvállalás a mindennapokban

- az idén megkezdett Lázár Blog jövő évi folytatása, népszerűsítése, fejlesztése

**A következő tanévre javasolt ötletek, programok:**

fordított nap vagy bolond ballagás– min. 2 órában

a kiemelkedően teljesítő Dök tagokat év végén jutalomban részesíteni, akár kirándulással, akár fagyizással jutalmazni

aulában állandó asztalitenisz kihelyezése, lehetőség a mozgásra

még több, osztályok közötti verseny szervezése

**Zárás**

A diákok megegyeztek abban, hogy jövőre komolyabban veszik és megfelelően végzik el vállalt feladataikat, betartják a megbeszélt határidőket. Igyekeznek aktivizálni osztálytársaikat is. Az idei tanévet értékelve kimondták, hogy jövőre még aktívabban kell dolgozniuk, és még több ötlettel színesíteni az iskolai és iskolán kívüli programjainkat is.

Budapest, 2019. június 15.

………………………………………………… …………………………………………………………..

Keller Virág Keszeli Zoltánné

DÖK vezető diák DÖK támogató tanár